Láìpẹ́ ọkùnrin yìí mú ẹja mẹ́ta tí ó rí bíi tí ìṣáájú wá, ọba sì bá ìyàwó rẹ̀ lọ sí ilé oúnjẹ; nígbà tí ó dá ọ̀hún ó ní kí ìyàwó òun bẹ̀rẹ̀ sí se ọbẹ náà lójú òun. Bí obìnrin yìí tí ń se ọbẹ̀ tí ọba dé adé gòǹgò sí ìddí ìṣaasùn ọbẹ̀ tí ọbẹ̀ sì ń hó ni obìnrin náà bá mú ṣíbí ó ń ọbẹ̀ yìí, ṣùgbọ́n bí ṣíbí tí kan ẹja wọn-ọnnì ṣe ni ògiri ilé náà là sí méjì, dípò ọmọbìnrin tí ó yọ jáde ní ìṣáa’jkú ọkùnrin géńdé kan báyìí ló jáde ti òun ti idà lọ́wọ́ tí ó yí ọdẹ̀ lu iná. Ọba dìgbòlulẹ̀ adé ọba ṣí ó ta fiiri síwájú, ọba dákú, ìyàwó dákú, àwọn ìránńṣẹ́ tí ó tẹ̀lé ọba dákú, ìgbà tí atẹ́gùn sì tóó fẹ́ sí wọn ni wọ́n tóó jí. Ìwọ ọ̀rẹ́ mi, o kò rí i pé nǹkan tí ó gbé aya lulẹ̀ tí ó tún gbé ọkọ lulẹ̀ kúrò ní nǹkan yẹpẹrẹ?
Laipe okunrin yii mu eja meta ti o ri bii ti isaaju wa, oba si ba iyawo re lo si ile ounje; nigba ti o da ohun o ni ki iyawo oun bere si se obe naa loju oun. Bi obinrin yii ti n se obe ti oba de ade gongo si iddi isaasun obe ti obe si n ho ni obinrin naa ba mu sibi o n obe yii, sugbon bi sibi ti kan eja won-onni se ni ogiri ile naa la si meji, dipo omobinrin ti o yo jade ni isaa’jku okunrin gende kan bayii lo jade ti oun ti ida lowo ti o yi ode lu ina. Oba digbolule ade oba si o ta fiiri siwaju, oba daku, iyawo daku, awon irannse ti o tele oba daku, igba ti ategun si too fe si won ni won too ji. Iwo ore mi, o ko ri i pe nnkan ti o gbe aya lule ti o tun gbe oko lule kuro ni nnkan yepere?